અજય બંસલે કહ્યુ કે ડીલર્સનું કુલ માર્જિન 2.5% છે. આમાં તેમણે સ્ટાફ કોસ્ટ અને અન્ય મેંટેનંસના ખર્ચ પણ ભરવાના હોય છે. એવામાં આટલા ઓછા માર્જિનમાં બેંકોને ફી આપવાનું રીટેલ આઉટલેટ્સ માટે સંભવ નથી. વળી, તેમણે કહ્યુ કે પેટ્રોલિયમ ડીલર્સ પોતાના ફાયદા માટે ભાવ વધારી શકતા નથી. ઓલ ઇંડિયા પેટ્રોલિયમ ડીલર્સ એસોસિએશન તરફથી કાર્ડ પેમેંટ સ્વીકાર નહિ કરવાની ઘોષણા બાદ બેંકોએ ફરી એક વાર પોતાના નિર્ણય પર વિચાર કર્યો અને હાલમાં તેને ટાળી દીધો છે. આગામી થોડા સમયમાં બધા સ્ટેકહોલ્ડર્સની બેઠક થશે અને નિર્ણય અંગે વિચારવિમર્શ કરવામાં આવશે. જેમાં ડીલર્સને નુકશાન ન થાય તેવા વિકલ્પો અંગે વિચારણા કરવામાં આવશે.